Ajuntament de ...

Ordenança Fiscal núm. 16

TAXA PER EXPEDICIÓ DE DOCUMENTS ADMINISTRATIUS

Article 1.- Fonament i naturalesa

A l’empara del previst als articles 57 i 20.4.a) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRHL), l’Ajuntament estableix la taxa per expedició de documents administratius i per la utilització de documentació municipal, que es regirà per la present Ordenança.
Article 2.- Fet imposable

1. El fet imposable de la taxa el constitueix l'activitat administrativa desenvolupada amb motiu de la tramitació, a instància de part, de tota mena de documents que expedeixi i d'expedients de què entengui l'administració o les autoritats municipals.

2. A aquests efectes, s'entendrà tramitada a instància de part qualsevol documentació administrativa que el particular hagi provocat o que redundi en el seu benefici, encara que no hagi existit sol·licitud expressa de l'interessat.

3. La tramitació de documents i expedients necessaris per al compliment d'obligacions fiscals no estarà sotmesa a aquesta taxa, com tampoc no ho estaran les consultes tributàries, els expedients de devolució d'ingressos indeguts, els recursos administratius contra resolucions municipals de qualsevol classe i els relatius a la prestació de serveis o a la realització d'activitats de competència municipal i a la utilització privativa o l'aprofitament especial de béns del domini públic municipal, que estiguin gravats per una altra taxa municipal o pels que aquest Ajuntament exigeixi un preu públic.
4. Segons allò que disposa l’article 7.1 del text refós de la Llei sobre responsabilitat civil i assegurança en la circulació de vehicles a motor, aprovat pel Reial decret legislatiu 8/2004, de 29 d’octubre, no estarà sotmesa a aquesta taxa l’expedició de còpies de l’atestat (o informe equivalent) referent a accidents de trànsit.  

Article 3.- Subjectes passius

Són subjectes passius les persones físiques i jurídiques i les entitats a què es refereix l'article 35.4 de la Llei general tributària que sol·licitin, provoquin o en l'interès de les quals redundi la tramitació del document o expedient de què es tracti.

Article 4.- Responsables i successors.

1. Són responsables tributaris les persones físiques i jurídiques determinades com a tals a la Llei general tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança General.

Article 5.- Beneficis fiscals

No s’aplicaran bonificacions ni reduccions per a la determinació del deute.

Article 6.- Quota tributària

1. La quota tributària es determinarà per una quantitat fixa que s'assenyalarà segons la naturalesa dels documents o expedients que s'han de tramitar, d'acord amb les tarifes següents:

	
	EUR

	Epígraf 1. Censos de població d’habitants.
	

	1. Certificacions d’empadronament en el cens de població:
	

	Vigent.
	

	De censos anteriors.
	

	2. Certificats de convivència i residència.
	

	Epígraf 2. Certificacions. 
	

	1. Certificació de documents o acords municipals.
	

	2. Per cada compulsa de document emès pel secretari de l’ajuntament a instància de part.
	

	3. Certificacions sobre senyals o situacions de trànsit, tret les relatives a accidents de trànsit
	

	a) Senyalitzacions horitzontal i vertical o senyalització de semàfors (amb plànol).
	

	b) Situacions i característiques automàtiques de la cruïlla, amb distància o direccions i girs de circulació (amb plànol).
	

	c) Parades de bus, taxis i estacionament de vehicles en general o itineraris i recorregut (amb plànol).
	

	d) Altres informes (sense plànol).
	

	e) Altres informes (amb plànol).
	

	4. Altres certificacions.
	

	5.  Per la validació de poders que hagin de produir efecte a les oficines municipals.
	

	Epígraf 3. Documents expedits o estesos per les oficines municipals.
	

	1. Informacions testificals.
	

	2. Per expedició de certificacions i informes en expedients de traspassos, d’obertura o similars de locals, per cada un.
	

	3. Pel visat de documents en general, que no estan expressament tarifats, per cada un.
	

	4. Per cada document que s’expedeixi en fotocòpia, per cada foli.
	

	Epígraf 4. Documents relatius a serveis d’urbanisme.
	

	1. Per cada expedient de declaració de ruïna d’edificis.
	

	2. Per cada certificació que s’expedeixi de serveis urbanístics a instància de part.
	

	3. Per cada informe que s’expedeixi sobre característiques de terrenys o consulta per a edificació a instància de part.
	

	4. Per cada expedient de concessió d’instal·lació de rètols i mostres.
	

	5. Per cada còpia de plànol d’alineació de carrers, eixamples, etc. i rasant, per cada m2 o fracció de plànol.
	

	6. Per expedició de còpies de plànols que hi ha en l’expedient de concessió de llicència d’obra, per cada m² o fracció de plànol.
	

	7. Per cada certificació de l’arquitecte o enginyer municipal, en valoració de danys per incendis i d’altres peritatges sobre edificis:
	

	Fins a … EUR. de danys o valor.
	

	De ... a ... EUR.
	

	De ... EUR. en endavant.
	

	8. Per cada informe tècnic relatiu a modificacions de projecte bàsic, objecte de llicència municipal
	

	9. Emissió de certificat de règim urbanístic.
	

	Epígraf 5. Documents de sanitat i consum.
	

	1. Per cada certificació o informe sanitari que s’expedeixi.
	

	2. Per cada papereta que lliurin els inspectors municipals veterinaris sobre reconeixement d’aus mortes, peces de caça, etc.
	

	Epígraf 6. Utilització de documentació municipal.
	

	1. Per còpia de documents inclosos en expedients d’antiguitat inferior a dos anys , per cada 50 fulls o fracció.
	

	2. Per còpia de documents inclosos en expedients d’antiguitat entre 2 i 5 anys, per cada 50 fulls o fracció.
	

	3. Per còpia de documents d’antiguitat superior a 5 anys, per cada 50 fulls o fracció.
	

	4. Per consulta de documents inclosos en expedients incoats abans d’un any de la data de la consulta.
	


2. La quota de tarifa correspon a la tramitació completa, en cada instància, del document o expedient de què es tracti, des que s'inicia fins a la seva resolució final, inclosa la certificació i la notificació a l'interessat de l'acord recaigut.

3. Les quotes que en resulten de l'aplicació de les tarifes anteriors s'incrementaran en un 50 per cent quan els interessats sol·licitin amb caràcter d'urgència la tramitació dels expedients que motivin l'acreditament.

Article 7.- Acreditament

1. La taxa s’acredita quan es presenti la sol·licitud que iniciï l’actuació o l’expedient, que no es realitzarà o tramitarà sense que s’hagi efectuat el pagament corresponent.

2. En els casos a què fa referència el número 2 de l'article 2, l'acreditament es produeix quan s'esdevinguin les circumstàncies que originin l'actuació municipal d'ofici o quan aquesta s'iniciï sense sol·licitud prèvia de l'interessat però que redundi en benefici seu.

Article 8.- Règim de declaració i d’ingrés
1. La taxa s'exigirà en règim d'autoliquidació.
2. L’ingrés es farà a la Tresoreria Municipal.
Article 9.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança General.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província i regirà fins la seva modificació o derogació expressa.

